b'\n_START_ARTICLE_\nHans Majestet Den Gyldne Gris\n_START_PARAGRAPH_\nHans Majestet Grisen er en figur som inng\xc3\xa5r i humoristiske ritualer hos Det Norske Studentersamfund. Figuren fra 1867, tegnet av  Brynjulf Bergslien  veier rundt 5 kilo og er forgylt og er n\xc3\xa5 oppbevart i et hvelv i Norges Bank. Det finnes en reservegris i tre, og en gipskopi, begge forgylt, som har v\xc3\xa6rt tatt frem ved mindre h\xc3\xb8ytidelige tilstelninger da originalen kanskje er Skandinavias st\xc3\xb8rste bergingsobjekt og har antikvarisk verdi._NEWLINE_Figuren hevdes \xc3\xa5 v\xc3\xa6re Det Norske Studentersamfunds h\xc3\xb8yeste beskytter og symbol (en sparegris). Studentforeningens mytologi sier at figuren ble f\xc3\xb8dt 9. april 1859.\n_START_SECTION_\nHistorie\n_START_PARAGRAPH_\nFra Studentersamfundets begynnelse meldte behovet seg for et eget velferdshus og m\xc3\xb8telokaler for studentaktiviteter. Dette krevde penger. For \xc3\xa5 hjelpe Studentersamfundet med \xc3\xa5 spare, fikk man en sparegris i porselen av Studentforeningen i K\xc3\xb8benhavn. Det hadde v\xc3\xa6rt arrangement i Gamle Logen til innsamling av penger i 1850 og 1853. I 1859 var innsamlingen kommet s\xc3\xa5 langt at en tomt kunne anskaffes. Den 9. april ble sparegrisen kronet og innstiftet som en orden. Ordenen ble utformet som en parodi p\xc3\xa5 St Olavs orden (stiftet av Oscar I i 1847), der sparegrisen inntok kongens plass i seremonien og ble titulert H.M.Grisen. _NEWLINE_Innsamlingen ga midler til \xc3\xa5 kj\xc3\xb8pe tomten i Universitetsgaten 20. Studentersamfundet flyttet etter hvert inn i lokaler i Universitetsgata._NEWLINE_I 1867 kom en ny versjon av grisen, tegnet av Brynjulf Bergslien, og sk\xc3\xa5ret ut i tre p\xc3\xa5 Botsfengselet og forgylt. Figuren har myntinnkast og er hul, som en sparegris._NEWLINE_\xc2\xabEtter annen verdenskrig (...) Alle de borgerlige ritualene [i studentforeningen], med grisefester, ordensb\xc3\xa5nd og ridderk\xc3\xa5ringer dukket opp igjen. Inntil den store politiske vekkelsen hjems\xc3\xb8kte v\xc3\xa5rt land, og kommunistene igjen overtok. Nok en gang forsvant Hans Majestet Grisen ut p\xc3\xa5 historiens skraphaug\xc2\xbb skrev Aftenposten.\n_START_SECTION_\nGrisefestene\n_START_PARAGRAPH_\nFor \xc3\xa5 feire Grisens tilbakekomst og nye figur ble det avholdt en stor fest til H.M.Grisen. Dette har v\xc3\xa6rt fors\xc3\xb8kt gjort til tradisjon med en frekvens p\xc3\xa5 hvert syvende \xc3\xa5r, slik at arrangementet oppleves \xc3\xa9n gang i en studieperiode. Det har v\xc3\xa6rt enkelte opphold da den slags aktiviteter har blitt sett p\xc3\xa5 som reaksjon\xc3\xa6re. Dette gjaldt b\xc3\xa5de i 30- og 70-\xc3\xa5rene. Tradisjonen ble tatt opp igjen etter R\xc3\xb8d Front (AKP(m-l)) ble kastet ved valget i 1986 og  den 15. ordin\xc3\xa6re Grisefest ble avholdt 22. november i Oslo r\xc3\xa5dhus 1986. Da ble tidl. statsministre K\xc3\xa5re Willoch og Gro Harlem Brundtland k\xc3\xa5ret til Storkors av den Gyldne Gris knelende side om side foran senere statsminister Jan P. Syse. Den 16. ordin\xc3\xa6re Grisefest ble holdt i Gamle Logens store sal 21.4 1990, med statsminister Jan P. Syse som seremonimester p\xc3\xa5 scenen. Tidl ordf\xc3\xb8rer Rolf Stranger var tilstede 96 \xc3\xa5r gammel, og Logens lille sal ble omd\xc3\xb8pt til Strangersalen kun f\xc3\xa5 uker f\xc3\xb8r han d\xc3\xb8de 18. juni. Et rom i Gamle logen heter idag H.M. Grisens sal._NEWLINE_Grisefesten innledes med en seremoni hvor medlemmer av Studentersamfundet som har utmerket seg spesielt i denne perioden i studentersamfundet og/eller det norske samfunnet, blir be\xc3\xa6ret av Hans Majestet Grisen, kneler og sl\xc3\xa5tt til ridder, kommand\xc3\xb8r eller storkorsinnehaver av ordenen \xc2\xabDen Gyldne Gris\xc2\xbb. Deretter avholdes en bankett f\xc3\xb8r man avslutter i god studentersamfunds\xc3\xa5nd med fest._NEWLINE_Den 17. ordin\xc3\xa6re grisefest ble avholdt 16. mai 2000. Man har de senere \xc3\xa5r kommet frem til at det vil v\xc3\xa6re enklere \xc3\xa5 bevare tradisjonene rundt festen dersom den feires noe hyppigere. Derfor ble det arrangert en fabelaktig feiring av hans majestet i oktober 2004. Dette var den 18. ordin\xc3\xa6re Grisefesten. Hele Hans gyldne hoff var samlet \xe2\x80\x93 en blanding av Studentersamfundets gamle pamper som forhenv\xc3\xa6rende biskop Gunnar St\xc3\xa5lsett, nye medlemmer, broderforeninger i det store inn- og utland og mange andre._NEWLINE_Den 19.grisefest ble avholdt 3. oktober 2009 ved Hans Majestet Grisens 150-\xc3\xa5rsjubileum, og den 20. grisefest ble feiret den 5. oktober 2013 da Det Norske Studentersamfund hadde 200-\xc3\xa5rsjubileum.\n_START_SECTION_\nGrisen stj\xc3\xa5let\n_START_PARAGRAPH_\nI 23 \xc3\xa5r var originalfiguren til H.M.Grisen borte (Bergslien). I etterkant har Arve Solstad fortalt p\xc3\xa5 om da jusstudenten Arve og medisinstudenten Jens "jern-" Gustav Iversen (senere professor i fysiologi) stjal trefiguren og kj\xc3\xb8rte avg\xc3\xa5rde med moped. Riksadvokaten ble satt p\xc3\xa5 saken og avh\xc3\xb8r ble foretatt. Figuren dukket opp i leiligheten til dengang sjefredakt\xc3\xb8r i Dagbladet Arve Solstad i Bygd\xc3\xb8y All\xc3\xa9 og ble tilbakef\xc3\xb8rt til Det Norske Studentersamfund f\xc3\xb8r ordenspromosjonen i 1986.\n_START_SECTION_\nKantate\n_START_PARAGRAPH_\nDet ble laget kantate til H.M.Grisens ordenspromosjoner, senest i 1986._NEWLINE_Komponisten Per Lasson har komponert Grisemarsj til ordenspromosjonen.\n_START_SECTION_\nChateau Neuf\n_START_PARAGRAPH_\nUniversitetsgata 20 (dagens Humla) ble etter hvert solgt, og Studentersamfundet holdt i 30-\xc3\xa5rene m\xc3\xb8ter i Gamle logens store sal. Den 9. april 1940 stod det p\xc3\xa5 dagsordenen i Oslo kommune et forslag om \xc3\xa5 overdra Gamle Logen til det norske studentersamfund. Gamle Logen kunne ha blitt et Chateau Neuf. Idag st\xc3\xa5r ett rom som H.M. Grisens sal innerst i selskapslokalene i Gamle Logen. Etter krigen hadde Studentersamfundet mange m\xc3\xb8ter i Dovrehallen i Storgata._NEWLINE_Da velferdshuset til Det Norske Studentersamfund ved Universitetet i Oslo ble bygget fikk det navnet Grisens slott \xe2\x80\x93 Chateau Neuf (innviet 1973). Ordet "Neuf" betyr ny: chateau neuf betyr alts\xc3\xa5 "det nye slott", men uttalen "n\xc3\xb8ff" henspiller p\xc3\xa5 H.M. Grisen, sparegrisen som l\xc3\xa5 til grunn for den f\xc3\xb8rste innsamlingsaksjonen.\n_START_SECTION_\nGrisesang\n_START_PARAGRAPH_\nsunget ved Griseordenens Indstiftelse L\xc3\xb8rdag 9. april 1859_NEWLINE_God save the Gris_NEWLINE_Hil dig du \xc3\xa6dle Gris! _NEWLINE__NEWLINE_Hvo er som du vel vis_NEWLINE__NEWLINE_M\xc3\xa6gtig og stor?_NEWLINE__NEWLINE_L\xc3\xa6nge du levet har _NEWLINE__NEWLINE_Daadrigt dit levnet var,_NEWLINE__NEWLINE_Rygtet din \xc3\xa6re bar_NEWLINE__NEWLINE_Viden om jord._NEWLINE_Alt hvad man proppet dig._NEWLINE__NEWLINE_Det ei forstoppet dig \xe2\x80\x93 _NEWLINE__NEWLINE_- \xe2\x80\x93 tiltrods._NEWLINE__NEWLINE_Alt, hvad du i dig fik,_NEWLINE__NEWLINE_For vort forbauste blik_NEWLINE__NEWLINE_med et huldsaligt nik_NEWLINE__NEWLINE_Skj\xc3\xa6nked du os!_NEWLINE_Thi hil dig \xc3\xa6dle Gris,_NEWLINE__NEWLINE_Samfundets sir og pris, _NEWLINE__NEWLINE_Store patron! _NEWLINE__NEWLINE_L\xc3\xa6nge end leve du,_NEWLINE__NEWLINE_Gavmild og lys i hu, _NEWLINE__NEWLINE_Maven gaa ei itu_NEWLINE__NEWLINE_Ved din passjon!'